CELEX: 52014PC0495
Language: ro
Date: 2014-07-29
Title: Propunere de DECIZIE A CONSILIULUI privind semnarea și aplicarea cu titlu provizoriu a Acordului de cooperare științifică și tehnologică dintre Uniunea Europeană și Insulele Feroe de asociere a Insulelor Feroe la Orizont 2020 - Programul-cadru pentru cercetare și inovare (2014-2020)

|
			
		
		
		52014PC0495
		
			Propunere de DECIZIE A CONSILIULUI privind semnarea și aplicarea cu titlu provizoriu a Acordului de cooperare științifică și tehnologică dintre Uniunea Europeană și Insulele Feroe de asociere a Insulelor Feroe la Orizont 2020 - Programul-cadru pentru cercetare și inovare (2014-2020) /* COM/2014/0495 final - 2014/0227 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
La 18 martie 2014, Consiliul a autorizat
Comisia să deschidă negocieri, în numele Uniunii Europene, cu
Insulele Feroe în vederea încheierii unui acord între Uniunea Europeană
și Insulele Feroe de asociere a Insulelor Feroe la Orizont 2020 -
Programul-cadru pentru cercetare și inovare (2014-2020).
Negocierile dintre cele două
părți s-au încheiat și au condus la proiectul de acord anexat,
care este conform cu directivele de negociere aprobate de Consiliu. 
Comisia propune Consiliului:
–                        
să decidă cu privire la semnarea
și aplicarea cu titlu provizoriu a acordului, în numele Uniunii Europene.
2.           ELEMENTELE JURIDICE ALE
PROPUNERII
Propunerea de decizie a Consiliului se
bazează pe articolul 186, articolul 218 alineatul (5) și pe
articolul 218 alineatul (8) din Tratatul privind funcționarea Uniunii
Europene.
2014/0227 (NLE)
Propunere de
DECIZIE A CONSILIULUI
privind semnarea și aplicarea cu titlu
provizoriu a Acordului de cooperare științifică și
tehnologică dintre Uniunea Europeană și Insulele Feroe de
asociere a Insulelor Feroe la Orizont 2020 - Programul-cadru pentru cercetare
și inovare (2014-2020)
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 186, coroborat cu
articolul 218 alineatul (5) și cu articolul 218 alineatul (8) primul
paragraf,
având în vedere propunerea Comisiei Europene,
întrucât:
(1)       Orizont 2020 –
Programul-cadru pentru cercetare și inovare (2014 - 2020) (denumit în
continuare „Orizont 2020”) a fost instituit prin Regulamentul (UE) nr.
1291/2013 al Parlamentului European și al Consiliului[1].
(2)       La 18 martie 2014, Consiliul
a autorizat Comisia să deschidă negocieri, în numele Uniunii, cu
Insulele Feroe, în vederea încheierii unui acord de cooperare
științifică și tehnologică între Uniunea
Europeană și Insulele Feroe de asociere a Insulelor Feroe la Orizont
2020.
(3)       Negocierile s-au încheiat cu
succes și, sub rezerva încheierii acordului la o dată
ulterioară, acesta ar trebui să fie semnat în numele Uniunii
Europene,
DECIDE: 
Articolul 1
Se aprobă, în numele Uniunii, sub rezerva
încheierii acestuia la o dată ulterioară, semnarea Acordului de
cooperare științifică și tehnologică dintre Uniunea
Europeană și Insulele Feroe de asociere a Insulelor Feroe la
Programul-cadru pentru cercetare și inovare - Orizont 2020.
Textul acordului care urmează a fi semnat
este anexat la prezenta decizie.
Articolul 2
Secretariatul general al Consiliului
stabilește instrumentul de împuternicire deplină în vederea
semnării acordului, sub rezerva încheierii acestuia, a persoanei
(persoanelor) menționate de negociatorul acordului.
Articolul 3
Prezenta decizie se publică în Jurnalul
Oficial al Uniunii Europene.
Adoptată la Bruxelles,
                                                                       Pentru
Consiliu
                                                                       Președintele
FIȘĂ FINANCIARĂ
LEGISLATIVĂ
1.           CADRUL
PROPUNERII/INIȚIATIVEI 
1.1.        Denumirea
propunerii/inițiativei 
Propunere
de decizie a Consiliului privind semnarea și aplicarea cu titlu provizoriu
a Acordului de cooperare științifică și tehnologică
dintre Uniunea Europeană și Insulele Feroe de asociere a Insulelor
Feroe la Orizont 2020 - Programul-cadru pentru cercetare și inovare
(2014-2020).
1.2.        Domeniul (domeniile) de
politică în cauză în structura ABM/ABB[2]

Strategie
politică și coordonare între Direcțiile Generale RTD, JRC, AGRI,
EAC, CNECT, ENER, ENTR și MOVE.
1.3.        Tipul
propunerii/inițiativei 
þPropunerea/inițiativa se referă la o acțiune
nouă 
¨Propunerea/inițiativa se referă la o acțiune
nouă ca urmare a unui proiect-pilot/a unei acțiuni pregătitoare[3] 
¨Propunerea/inițiativa se referă la prelungirea unei
acțiuni existente 
¨Propunerea/inițiativa se referă la o acțiune
reorientată către o acțiune nouă 
1.4.        Obiectiv(e)
1.4.1.     Obiectiv(e) strategic(e)
multianual(e) al(e) Comisiei vizat(e) de propunere/inițiativă 
Asocierea
Insulelor Feroe la Orizont 2020 – Programul-cadru pentru cercetare și
inovare (2014-2020). Participarea Insulelor Feroe în calitate de țară
asociată la Orizont 2020 trebuie să fie considerată drept o
continuarea a participării lor la cel de-Al 7-lea program-cadru. 
1.4.2.     Obiectiv(e) specific(e)
și activitatea (activitățile) ABM/ABB în cauză 
Obiectiv Specific 
Activitatea (activitățile) ABM/ABB în cauză
Consolidarea
poziției de lider a UE în sectorul industrial și a
competitivității acesteia în contextul global, precum și
sporirea excelenței cercetării UE.
1.4.3.     Rezultatul (rezultatele)
și impactul preconizate
A se preciza efectele
pe care propunerea/inițiativa ar trebui să le aibă asupra
beneficiarilor vizați/ grupurilor vizate.
Acest
acord ar trebui să permită Insulelor Feroe și Uniunii să
obțină beneficii reciproce prin participarea la Orizont 2020 - noul
program-cadru al UE pentru cercetare și inovare (2014-2020) și
să își amelioreze și să își intensifice cooperarea în
domenii de interes științific și tehnologic comun.
1.4.4  Indicatori,
rezultate și impact
A se preciza
indicatorii care permit monitorizarea punerii în aplicare a
propunerii/inițiativei.
-
numărul de propuneri prezentat de către Insulele Feroe raportat la
numărul de propuneri selectate pentru finanțare în cadrul programului
Orizont 2020 în ansamblu și pentru diferiții piloni ai Orizont 2020;
-
numărul de solicitanți din Insulele Feroe pentru propunerile
prezentate și selecționate pentru finanțare;
-
numărul entităților din Insulele Feroe care obțin
finanțare și ponderea finanțării obținute în cadrul
programului specific Orizont 2020 raportată la participarea
relativă a Insulelor Feroe la programul respectiv.
-
numărul de acorduri de grant semnate cu Insulele Feroe.
1.5.        Motivul (motivele)
propunerii/inițiativei 
1.5.1.     Cerințe de îndeplinit pe
termen scurt sau lung 
Prezenta
decizie va permite Insulelor Feroe să participe, în calitate de
țară asociată, la majoritatea cererilor de propuneri pentru
Orizont 2020 și va permite entităților de cercetare feroeze
să obțină finanțare, în cazul în care vor fi selectate în
acest scop. Insulele Feroe vor trebui să plătească o
contribuție financiară pentru a beneficia de statutul de
țară asociată.
1.5.2.     Valoarea adăugată a
implicării UE 
Pentru
participarea lor în calitate de țară asociată, Insulele Feroe
plătesc o contribuție financiară anuală, care se
adaugă la bugetul UE. 
Totodată,
această cooperare va contribui la excelența
științifică și la competitivitatea Uniunii, având în vedere
imediata proximitate a Insulelor Feroe față de UE, ca vecin din
nordul Europei.
1.5.3.     Învățăminte
desprinse din experiențele anterioare similare 
Insulele
Feroe au fost asociate la cel de-Al șaptelea program-cadru de cercetare al
UE (PC7) începând din 2010. În consecință, Insulele Feroe sunt
familiarizate cu cooperarea în materie de cercetare și inovare cu UE
și sunt în măsură să valorifice cele mai reușite
proiecte și acțiuni acordate în cadrul PC7.
1.5.4.     Coerența și posibila
sinergie cu alte instrumente relevante 
Orizont
2020 este compatibil cu alte instrumente de finanțare ale Uniunii.
1.6.        Durata acțiunii și
impactul financiar al acesteia 
þPropunere/inițiativă cu durată determinată 
–     
þPropunere/inițiativă în vigoare de la 1.1.2014 până la
31.12.2020
–     
þImpact financiar de la 1.1.2014 până la 31.12.2023
¨Propunere/inițiativă cu durată nedeterminată
–     
Punere în aplicare cu o perioadă de
creștere în intensitate din AAAA până în AAAA,
–     
urmată de o perioadă de funcționare
în regim de croazieră.
1.7.        Modul (modurile) de gestionare
preconizat(e)[4] 
Începând cu bugetul 2014
þGestiune directă asigurată de
către Comisie
–     
þprin intermediul serviciilor sale, inclusiv al personalului din
delegațiile Uniunii; 
–     
þprin intermediul agențiilor executive; 
¨Gestiune partajată cu statele membre 
þGestiune indirectă, cu delegarea
sarcinilor de execuție:
–     
¨ țărilor terțe sau organismelor pe care le-au desemnat
acestea;
–     
¨ organizațiilor internaționale și agențiilor
acestora (a se preciza);
–     
þ BEI și Fondului european de investiții;
–     
¨ organismelor menționate la articolele 208 și 209 din
Regulamentul financiar;
–     
¨ organismelor de drept public;
–     
¨ organismelor de drept privat cu misiune de serviciu public, cu
condiția să prezinte garanții financiare adecvate;
–     
¨ organismelor de drept privat dintr-un stat membru care sunt
responsabile cu punerea în aplicare a unui parteneriat public-privat și
care prezintă garanții financiare adecvate;
–     
¨ persoanelor cărora li se încredințează executarea unor
acțiuni specifice în cadrul PESC, în temeiul titlului V din TUE,
identificate în actul de bază relevant.
–       Dacă se indică mai multe moduri de
gestiune, a se furniza detalii suplimentare în secțiunea
„Observații“.
2.           MĂSURI DE GESTIONARE 
2.1.        Dispoziții în materie de
monitorizare și raportare 
A se preciza
frecvența și condițiile aferente acestor dispoziții. 
Comisia
va evalua periodic toate acțiunile desfășurate în temeiul
acordului, care vor fi, de asemenea, monitorizate periodic, în contextul
punerii în aplicare a prezentului acord, de către Comitetul pentru
cercetare și inovare UE - Insulele Feroe, înființat în conformitate
cu articolul 4 din acord. Această evaluare va viza:
a)
indicatorii de performanță referitori la programul specific Orizont
2020: 
-
numărul de propuneri prezentat de către Insulele Feroe raportat la
numărul de propuneri selectate pentru finanțare în cadrul programului
Orizont 2020 în ansamblu și pentru diferiții piloni ai Orizont 2020;
-
numărul de solicitanți din Insulele Feroe pentru propunerile
prezentate și selecționate pentru finanțare;
-
numărul entităților din Insulele Feroe care obțin
finanțare și ponderea finanțării obținute în cadrul
programului specific Orizont 2020 raportată la participarea
relativă a Insulelor Feroe la programul respectiv.
-
numărul de acorduri de grant semnate cu entități din Insulele
Feroe.
b)
colectarea informațiilor:
Pe
baza datelor din programul Orizont 2020, la cerere și pe baza schimbului
de informații din cadrul Comitetului UE - Insulele Feroe.
c)
evaluare globală:
Comisia
va evalua participarea globală a Insulelor Feroe în cadrul programului
Orizont 2020, având în vedere durata asocierii sale.
2.2.        Sistemul de gestionare
și control 
2.2.1.     Riscul (riscurile)
identificat(e) 
Nu
au fost identificate riscuri.
2.2.2.     Informații privind
sistemul de control intern instituit 
Anexa
III la acord stabilește normele care reglementează contribuția
financiară a Insulelor Feroe la Orizont 2020. 
În
acord este prevăzută o revizuire (pe baza datelor privind
participarea entităților juridice din Insulele Feroe la acțiuni
indirecte și directe în cadrul programului Orizont 2020 în perioada
2014-2016) a factorului de proporționalitate care reglementează
contribuția financiară a Insulelor Feroe la program. Această
revizuire este prevăzută să aibă loc în al patrulea an de
aplicare a acordului. 
2.2.3.     Estimarea costurilor și
beneficiilor controalelor și evaluarea ratei de eroare preconizate
N/A
2.3.        Măsuri de prevenire a
fraudelor și a neregulilor 
A se preciza
măsurile de prevenire și de protecție existente sau preconizate.
Astfel
de măsuri sunt prevăzute în anexa IV la acord privind controlul
financiar al participanților din Insulele Feroe la program care intră
sub incidența acordului.
În
cazul în care, pentru implementarea programului-cadru, este necesar să se
apeleze la contractanți externi sau să se acorde finanțare unor
părți terțe, Comisia va efectua, atunci când acest lucru se
impune, audituri financiare, în special dacă are motive să se
îndoiască de veridicitatea activității desfășurate sau
descrise în rapoartele de activitate.
Auditurile
financiare ale Uniunii vor fi efectuate fie de către personalul propriu,
fie de către experți contabili autorizați în conformitate cu
legislația părții auditate. Uniunea are libertatea de a desemna
respectivii experți, evitând în același timp riscurile de
apariție a unor conflicte de interese care ar putea fi semnalate de partea
auditată. În plus, în desfășurarea activităților de
cercetare, Comisia se va asigura că interesele financiare ale Uniunii sunt
protejate prin verificări eficace, iar în cazul în care se constată
nereguli, prin aplicarea de măsuri și de sancțiuni disuasive
și proporționale.
Pentru
a atinge acest obiectiv, în toate contractele folosite pentru implementarea
programului-cadru se includ norme privind verificările, măsurile
și sancțiunile, cu trimitere la Regulamentele nr. 2988/95,
nr. 2185/96 și nr. 883/2013.
În
special, în contracte trebuie prevăzute următoarele puncte:
-
introducerea unor clauze contractuale specifice pentru protejarea intereselor
financiare ale UE prin efectuarea de verificări și controale legate
de activitatea desfășurată;
-
efectuarea de verificări administrative ca parte a măsurilor
antifraudă, în conformitate cu Regulamentele nr. 2185/96 și
nr. 883/2013;
-
aplicarea de sancțiuni administrative pentru toate neregulile comise în
mod intenționat sau din neglijență în ceea ce privește
implementarea contractelor, în conformitate cu Regulamentul-cadru
nr. 2988/95, inclusiv a unui mecanism de „includere pe lista neagră”;
-
faptul că deciziile adoptate de către Comisie în conformitate cu
articolul 299 din TFUE pentru a impune recuperarea sumelor datorate și
neplătite de către beneficiarii din Insulele Feroe în urma
participării lor la „Orizont 2020” vor avea titlu executoriu în Insulele
Feroe.
-
În plus și cu titlu de măsură de rutină, personalul
responsabil din cadrul Direcției Generale Cercetare și Inovare va
realiza un program de control cu privire la aspectele științifice
și bugetare; unitatea de audit intern din cadrul DG Cercetare și
Inovare va efectua un audit intern, iar Curtea Europeană de Conturi va
efectua inspecții locale.
3.           IMPACTUL FINANCIAR ESTIMAT
AL PROPUNERII/INIȚIATIVEI 
3.1.        Rubrica (rubricile) din
cadrul financiar multianual și linia (liniile) bugetară (bugetare) de
cheltuieli afectată (afectate) 
·      Linii bugetare existente 
În ordinea rubricilor
din cadrul financiar multianual și a liniilor bugetare.
 Rubrica din cadrul financiar multianual || Linie bugetară || Natura cheltuielilor || Contribuția 
 Număr Rubrica || CD/CND ([5])   || din partea țărilor AELS[6]   || din partea țărilor candidate[7]   || din partea țărilor terțe || în sensul articolului 21 alineatul (2) litera (b) din Regulamentul financiar 
 1a ||   08.01.05 08.01.05.01 08.01.05.03 || CND || DA || DA || DA || DA 
·      Noile linii bugetare solicitate 
În ordinea rubricilor din cadrul financiar multianual și a liniilor
bugetare.
 Rubrica din cadrul financiar multianual || Linie bugetară || Natura cheltuielilor || Contribuția 
 Număr […][Rubrica ………………………………………...……….] || CD/CND || din partea țărilor AELS || din partea țărilor candidate || din partea țărilor terțe || în sensul articolului 21 alineatul (2) litera (b) din Regulamentul financiar 
   || […][XX.YY.YY.YY]   ||   || DA/NU || DA/NU || DA/NU || DA/NU 
3.2.        Impactul estimat asupra
cheltuielilor 
3.2.1.     Sinteza impactului estimat
asupra cheltuielilor 
milioane EUR (cu trei zecimale)
 Rubrica din cadrul financiar multianual || 1a || Competitivitate pentru creștere și ocuparea forței de muncă 
 DG: <…….> ||   ||   || 2014 || 2015 || 2016 || 2017 || 2018 || 2019 || 2020 || TOTAL 
 Credite operaționale ||   ||   ||   ||   ||   ||   ||   ||   
 Numărul liniei bugetare || Angajamente || (1) ||   ||   ||   ||   ||   ||   ||   ||   
 Plăți || (2) ||   ||   ||   ||   ||   ||   ||   ||   
 Numărul liniei bugetare || Angajamente || (1a) ||   ||   ||   ||   ||   ||   ||   ||   
 Plăți || (2a) ||   ||   ||   ||   ||   ||   ||   ||   
 Credite cu caracter administrativ finanțate din bugetul anumitor programe[8] ||   ||   ||   ||   ||   ||   ||   ||   
 Numărul liniei bugetare 08 01.05 ||   || (3) || 0,087 || 0,087 || 0,087 || 0,087 || 0,087 || 0,087 || 0,087 || 0,609 
 Numărul liniei bugetare 08.01.05.01 ||   || (4) || 0,082 || 0,082 || 0,082 || 0,082 || 0,082 || 0,082 || 0,082 || 0,574 
 Numărul liniei bugetare 08.01.05.03 ||   || (5) || 0,005 || 0,005 || 0,005 || 0,005 || 0,005 || 0,005 || 0,005 || 0,035 
 TOTAL credite operaționale || Angajamente || (6) ||   ||   ||   ||   ||   ||   ||   ||   
 Plăți || (7) ||   ||   ||   ||   ||   ||   ||   ||   
 TOTAL credite cu caracter administrativ finanțate din bugetul anumitor programe || (8) || 0,087 || 0,087 || 0,087 || 0,087 || 0,087 || 0,087 || 0,087 || 0,609 
 TOTAL credite pentru RUBRICA 1a din cadrul financiar multianual || Angajamente || =6+ 8 || 0,087 || 0,087 || 0,087 || 0,087 || 0,087 || 0,087 || 0,087 || 0,609 
 Plăți || =7+8 || 0,087 || 0,087 || 0,087 || 0,087 || 0,087 || 0,087 || 0,087 || 0,609 
 Rubrica din cadrul financiar multianual || 5 || „Cheltuieli administrative” 
milioane EUR (cu trei zecimale)
   ||   ||   || Anul N || Anul N+1 || Anul N+2 || Anul N+3 || A se introduce numărul de coloane necesar pentru a reflecta durata impactului (a se vedea punctul 1.6.) || TOTAL 
 DG: <…….> || 
 Resurse umane ||   ||   ||   ||   ||   ||   ||   ||   
 Alte cheltuieli administrative ||   ||   ||   ||   ||   ||   ||   ||   
 TOTAL DG <…….> || Credite ||   ||   ||   ||   ||   ||   ||   ||   
 TOTAL credite pentru RUBRICA 5 din cadrul financiar multianual || (Total angajamente = Total plăți) || 0,012 || 0,012 || 0,012 || 0,012 || 0,012 || 0,012 || 0,012 || 0,084 
milioane EUR (cu trei zecimale)
   ||   ||   || 2014 || 2015 || 2016 || 2017 || 2018 || 2019 || 2020 || TOTAL 
 TOTAL credite în cadrul RUBRICILOR 1-5 din cadrul financiar multianual || Angajamente || 0,099 || 0,099 || 0,099 || 0,099 || 0,099 || 0,099 || 0,099 || 0,693 
 Plăți || 0,099 || 0,099 || 0,099 || 0,099 || 0,099 || 0,099 || 0,099 || 0,693 
3.2.2.     Impactul estimat asupra
creditelor operaționale 
–     
þ  Propunerea/inițiativa nu implică utilizarea de credite
operaționale 
–     
¨  Propunerea/inițiativa implică utilizarea de credite
operaționale, conform explicațiilor de mai jos:
Credite de angajament în milioane EUR (cu trei
zecimale)
 Indicați obiectivele și realizările   ò ||   ||   || Anul N || Anul N+1 || Anul N+2 || Anul N+3 || A se introduce numărul de coloane necesar pentru a reflecta durata impactului (a se vedea punctul 1.6.) || TOTAL 
 REALIZĂRI 
 Tip[9]   || Costul mediu || Nr. || Cost || Nr. || Cost || Nr. || Cost || Nr. || Cost || Nr. || Cost || Nr. || Cost || Nr. || Cost || Nr. total || Cost total 
 OBIECTIVUL SPECIFIC NR. 1[10] …   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal pentru obiectivul specific nr. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 OBIECTIVUL SPECIFIC NR. 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal pentru obiectivul specific nr. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 COST TOTAL ||   ||   ||   ||   ||   ||   ||   ||   ||   ||   ||   ||   ||   ||   ||   ||   
3.2.3.     Impactul estimat asupra
creditelor cu caracter administrativ
3.2.3.1.  Sinteză 
–     
¨  Propunerea/inițiativa nu implică utilizarea de credite cu
caracter administrativ 
–     
þ  Propunerea/inițiativa implică utilizarea de credite cu
caracter administrativ, conform explicațiilor de mai jos:
milioane EUR (cu trei
zecimale)
   || 2014 || 2015 || 2016 || 2017 || 2018 || 2019 || 2020 || TOTAL 
 RUBRICA 5 din cadrul financiar multianual || 0,012 || 0,012 || 0,012 || 0,012 || 0,012 || 0,012 || 0,012 || 0,084 
 Resurse umane ||   ||   ||   ||   ||   ||   ||   ||   
 Alte cheltuieli administrative ||   ||   ||   ||   ||   ||   ||   ||   
 Subtotal RUBRICA 5 din cadrul financiar multianual || 0,012 || 0,012 || 0,012 || 0,012 || 0,012 || 0,012 || 0,012 || 0,084 
 În afara RUBRICII[11]5 din cadrul financiar multianual   || 2014 || 2015 || 2016 || 2017 || 2018 || 2019 || 2020 ||   
 Resurse umane || 0,082 || 0,082 || 0,082 || 0,082 || 0,082 || 0,082 || 0,082 || 0,574 
 Alte cheltuieli cu caracter administrativ || 0,005 || 0,005 || 0,005 || 0,005 || 0,005 || 0,005 || 0,005 || 0,035 
 Subtotal în afara RUBRICII 5 din cadrul financiar multianual || 0,087 || 0,087 || 0,087 || 0,087 || 0,087 || 0,087 || 0,087 || 0,609 
 TOTAL || 0,099 || 0,099 || 0,099 || 0,099 || 0,099 || 0,099 || 0,099 || 0,693 
Necesarul de resurse
umane va fi acoperit de credite ale direcției generale în cauză
alocate deja gestionării acțiunii și/sau redistribuite intern în
cadrul direcției generale, completate, după caz, prin resurse suplimentare,
care ar putea fi alocate direcției generale care gestionează
acțiunea în cadrul procedurii de alocare anuală și ținând
cont de constrângerile bugetare.
3.2.3.2.   Necesarul de resurse
umane estimat 
–     
¨  Propunerea/inițiativa nu implică utilizarea de resurse
umane. 
–     
þ  Propunerea/inițiativa implică utilizarea de resurse umane,
conform explicațiilor de mai jos:
Estimări în echivalent normă
întreagă
   || 2014 || 2015 || 2016 || 2017 || 2018 || 2019 || 2020 
  Posturi din schema de personal (funcționari și agenți temporari) ||   ||   
 XX 01 01 01 (la sediu și în birourile de reprezentare ale Comisiei) ||   ||   ||   ||   ||   ||   ||   
 XX 01 01 02 (în delegații) ||   ||   ||   ||   ||   ||   ||   
 08 01 05 01 (cercetare indirectă) || 0,75 || 0,75 || 0,75 || 0,75 || 0,75 || 0,75 || 0,75 
 10 01 05 01 (cercetare directă) ||   ||   ||   ||   ||   ||   ||   
  Personal extern (în echivalent normă întreagă: ENI)[12]   || 
 XX 01 02 01 (AC, END, INT din „pachetul global”) ||   ||   ||   ||   ||   ||   ||   
 XX 01 02 02 (AC, AL, END, INT și JED în delegații) ||   ||   ||   ||   ||   ||   ||   
 XX 01 04 yy[13]   || - la sediu   ||   ||   ||   ||   ||   ||   ||   
 - în delegații ||   ||   ||   ||   ||   ||   ||   
 XX 01 05 02 (AC, END, INT - cercetare indirectă) ||   ||   ||   ||   ||   ||   ||   
 10 01 05 02 (AC, INT, END- cercetare directă) ||   ||   ||   ||   ||   ||   ||   
 Alte linii bugetare (a se preciza) ||   ||   ||   ||   ||   ||   ||   
 TOTAL ||   ||   ||   ||   ||   ||   ||   
XX este domeniul de
politică sau titlul din buget în cauză.
Necesarul de resurse umane
va fi asigurat din efectivele de personal ale DG-ului în cauză alocate
deja pentru gestionarea acțiunii și/sau realocate intern în cadrul
DG-ului, completate, după caz, prin resurse suplimentare ce ar putea fi
alocate DG-ului care gestionează acțiunea în cadrul procedurii de
alocare anuală și în lumina constrângerilor bugetare.
Descrierea sarcinilor
care trebuie efectuate:
 Funcționari și personal temporar || Pregătirea reuniunilor comitetului mixt prevăzut la articolul 4 din acord, a mai multor misiuni prin care să se asigure buna funcționare și punerea în aplicare corespunzătoare a acordului, precum și revizuirea periodică și monitorizarea acestuia. 
 Personal extern ||   
3.2.4.     Compatibilitatea cu cadrul
financiar multianual 
–     
þ  Propunerea/inițiativa este compatibilă cu cadrul financiar
multianual actual.
–     
¨  Propunerea/inițiativa necesită o reprogramare a rubricii
corespunzătoare din cadrul financiar multianual.
–     
¨  Propunerea/inițiativa necesită recurgerea la instrumentul
de flexibilitate sau revizuirea cadrului financiar multianual[14].
3.2.5.     Participarea terților la
finanțare 
–     
þ  Propunerea/inițiativa nu prevede cofinanțare din partea
terților. 
–     
Propunerea/inițiativa prevede
cofinanțare, estimată în cele ce urmează:
Credite de angajament în milioane EUR (cu 3 zecimale)
   || Anul N || Anul N+1 || Anul N+2 || Anul N+3 || A se introduce numărul de coloane necesar pentru a reflecta durata impactului (a se vedea punctul 1.6.) || Total 
 A se preciza organismul care asigură cofinanțarea ||   ||   ||   ||   ||   ||   ||   ||   
 TOTAL credite cofinanțate ||   ||   ||   ||   ||   ||   ||   ||   
3.3.        Impactul estimat asupra
veniturilor 
–     
¨  Propunerea/inițiativa nu are impact financiar asupra
veniturilor.
–     
þ  Propunerea/inițiativa are următorul impact financiar:
–                   
¨         asupra resurselor proprii 
–                   
þ         asupra diverselor venituri 
milioane EUR (cu trei zecimale)
 Linia bugetară de venituri: || Credite disponibile pentru exercițiul financiar în curs || Impactul propunerii/inițiativei[15]   
 Anul N 2014 || Anul N+1 2015 || Anul N+2 2016 || Anul N+3 2017 || 2018 || 2019 || 2020 
 Articolul 6013 || pm || 1,262 || 1,335 || 1,427 || 1,521 || 1,610 || 1,719 || 1,879 
*sumele pentru 2014
-2020 sunt exprimate în milioane EUR și trebuie considerate drept cifre
orientative. Contribuția definitivă solicitată va ține
seama de corecțiile din anul precedent. 
Pentru diversele venituri
alocate, a se preciza linia bugetară (liniile bugetare) de cheltuieli
afectată (afectate).
A se preciza metoda de
calcul a impactului asupra veniturilor.
Linii
bugetare: 02.045001, 05.095001, 06.035001, 08.025001, 09.045001, 10.025001,
15.035001, 32.045001 și creditele provenite din contribuțiile
financiare ale țărilor terțe (mai precis, ale țărilor
din afara Spațiului Economic European) la Orizont 2020.
Contribuția
Insulelor Feroe la Orizont 2020 va fi proporțională cu PIB-ul
acestora raportat la cel al UE-28. Acest raport se calculează pe baza
celor mai recente statistici Eurostat disponibile în momentul publicării
proiectului de buget al Uniunii Europene, pentru anul respectiv. 
Factorul
de proporționalitate obținut pentru 2014 este de 0,014 %. 
Pentru anul 2014, contribuția
estimativă la Programul-cadru Orizont 2020, bazată pe PIB-ul din anul
2012 (sursa: Eurostat), la prețurile pieței, este de 1,263 milioane
EUR.
 PIB UE-28 || 12 967 102,60 
 PIB Insulele Feroe || 1 810,30 
 Raport || 0,014 % 
Contribuția estimativă (milioane
EUR) 
 Anul || Buget || Contribuția totală estimativă 
 2014 || 9 043,6 || 1,263 
 2015 || 9 560,0 || 1,335 
 2016 || 10 223,7 || 1,427 
 2017 || 10 893,8 || 1,521 
 2018 || 11 532,0 || 1,610 
 2019 || 12 317,5 || 1,719 
 2020 || 13 462,6 || 1,879 
 Total || 77 033,2 || 10,754 
[1]               JO L347, 20.12.2013, p. 104. 
[2]               ABM: gestiunea pe activități – ABB: întocmirea
bugetului pe activități.
[3]               Astfel cum sunt menționate la articolul 54
alineatul (2) litera (a) sau (b) din Regulamentul financiar.
[4]               Explicațiile privind modurile de gestionare, precum
și trimiterile la Regulamentul financiar sunt disponibile pe site-ul
BudgWeb: http://www.cc.cec/budg/man/budgmanag/budgmanag_en.html
[5]               CD = credite diferențiate / CND = credite
nediferențiate.
[6]               AELS: Asociația Europeană a Liberului Schimb. 
[7]               Țările candidate și, după caz,
țările potențial candidate din Balcanii de Vest.
[8]               Asistență tehnică și/sau
administrativă și cheltuieli de sprijin pentru punerea în aplicare a
programelor și/sau a acțiunilor UE (fostele linii „BA”), cercetare
indirectă și cercetare directă.
[9]               Realizările se referă la produsele și
serviciile care vor fi furnizate (de ex.: numărul de schimburi de
studenți finanțate, numărul de km de străzi construiți
etc.).
[10]             Conform descrierii de la punctul 1.4.2. „Obiectiv(e)
specific(e)…” 
[11]             Asistență tehnică și/sau
administrativă și cheltuieli de sprijin pentru punerea în aplicare a
programelor și/sau a acțiunilor UE (fostele linii „BA”), cercetare
indirectă și cercetare directă.
[12]             AC = personal contractual; AL = personal local; END =
expert național detașat; INT = personal pus la dispoziție de
agenți de muncă temporară; JED = expert tânăr în
delegații. 
[13]             Subplafonul pentru personal extern acoperit din creditele
operaționale (fostele linii „BA”).
[14]             A se vedea punctele 19 și 24 din Acordul
interinstituțional (pentru perioada 2007-2013).
[15]             În ceea ce privește resursele proprii tradiționale
(taxe vamale, cotizații pentru zahăr), sumele indicate trebuie
să fie sume nete, și anume sume brute după deducerea unei cote
de 25 % pentru costuri de colectare.
ANEXĂ
ACORD
DE COOPERARE ȘTIINȚIFICĂ ȘI TEHNOLOGICĂ 
ÎNTRE

UNIUNEA
EUROPEANĂ ȘI INSULELE FEROE 
DE
ASOCIERE A INSULELOR FEROE LA ORIZONT 2020 – PROGRAMUL-CADRU PENTRU CERCETARE
ȘI INOVARE (2014-2020)
UNIUNEA EUROPEANĂ, 
denumită în continuare „Uniunea”,
pe de o parte,
și
GUVERNUL INSULELOR FEROE,
denumit în continuare „Insulele Feroe”,
pe de altă parte,
denumite colectiv în continuare
„părțile”,
ÎNTRUCÂT programul Uniunii pentru cercetare și inovare „Orizont
2020 - Programul-cadru (2014-2020)” (denumit în continuare „Orizont 2020”) a
fost instituit prin Regulamentul (UE) nr. 1291/2013 al Parlamentului
European și al Consiliului[1].
Programul specific de punere în aplicare a Orizont 2020 a fost adoptat prin
Decizia 2013/743/UE a Consiliului[2].
ÎNTRUCÂT articolul 7 din Orizont 2020 prevede că termenii și
condițiile specifice de participare a țărilor asociate la
Orizont 2020, inclusiv contribuția financiară stabilită în
funcție de produsul intern brut al țării asociate, se stabilesc
printr-un acord internațional încheiat între Uniune și țara
asociată în cauză.
AVÂND ÎN VEDERE participarea cu succes a cercetătorilor din
Insulele Feroe la proiecte finanțate de Uniune, precum și
importanța cooperării științifice și tehnologice
actuale dintre Insulele Feroe și Uniune și interesul reciproc de
consolidare a activităților de cercetare și inovare în contextul
creării Spațiului european de cercetare.
AVÂND ÎN VEDERE interesul ambelor părți de a încuraja accesul
reciproc al entităților lor de cercetare la activități de
cercetare și dezvoltare în Insulele Feroe, pe de o parte, și la
programele-cadru de cercetare și dezvoltare tehnologică ale Uniunii,
pe de altă parte.
RECUNOSCÂND situația specială a Insulelor Feroe cu privire la
proporțiile reduse ale teritoriului și populației, precum
și în ceea ce privește proximitatea față de UE, în calitate
de vecin din nordul Europei.
ÎNTRUCÂT Guvernul Insulelor Feroe încheie prezentul acord
în numele Regatului Danemarcei, în conformitate cu Legea privind încheierea
acordurilor în temeiul dreptului internațional de către Guvernul
Insulelor Feroe.
ÎNTRUCÂT, fără a aduce atingere
dispozițiilor relevante ale Tratatului privind funcționarea Uniunii
Europene (denumit în continuare „TFUE”), prezentul acord și orice
activități întreprinse în temeiul acestuia nu vor afecta în niciun
fel competențele statelor membre de a întreprinde activități
bilaterale cu Insulele Feroe în domeniile științei, tehnologiei,
cercetării și dezvoltării și de a încheia, dacă este
cazul, acorduri în acest scop,
CONVIN DUPĂ CUM
URMEAZĂ:
ARTICOLUL 1
Domeniul de aplicare
1.           Insulele Feroe
participă, în calitate de țară asociată, în conformitate cu
termenii și condițiile stabilite sau menționate în prezentul
acord și în anexele acestuia, la Orizont 2020, astfel cum a fost instituit
prin Regulamentul (UE) nr. 1291/2013[3]
al Parlamentului European și al Consiliului din 11 decembrie 2013 de
instituire a Programului-cadru pentru cercetare și inovare (2014-2020) -
Orizont 2020 –, precum și prin Regulamentul (UE) nr. 1290/2013[4] de stabilire a normelor
de participare și diseminare pentru programul Orizont 2020, și prin
Decizia 2013/743/UE a Consiliului[5],
de instituire a programului specific de punere în aplicare a Orizont 2020.
1 bis.      Regulamentul (CE)
nr. 294/2008 al Parlamentului European și al Consiliului astfel cum a
fost modificat prin Regulamentul (UE) nr. 1292/2013 al Parlamentului
European și al Consiliului se aplică participării
entităților juridice din Insulele Feroe la comunități de
cunoaștere și inovare[6].
2.           Toate actele care derivă
din actele menționate la alineatul (1), inclusiv actele de instituire a
structurilor necesare pentru punerea în aplicare a Orizont 2020 prin
activități de cercetare desfășurate în temeiul articolelor
185 și 187 din TFUE, sunt aplicabile în Insulele Feroe.
3.           În plus față de
asocierea menționată la alineatul (1), cooperarea poate include:
(a)     dezbateri periodice privind
orientările și prioritățile politicilor și
planificării în materie de cercetare în Insulele Feroe și în Uniune;
(b)     dezbateri cu privire la perspectivele de
cooperare și la dezvoltarea acesteia;
(c)     furnizarea în timp util de
informații cu privire la punerea în aplicare a programelor și a
proiectelor de cercetare ale Insulelor Feroe și ale Uniunii, precum
și cu privire la rezultatele activităților desfășurate
în cadrul prezentului acord;
(d)     reuniuni comune;
(e)     vizite și schimburi de
cercetători, ingineri și tehnicieni;
(f)     contacte periodice și susținute
între managerii de program sau directorii de proiect din Insulele Feroe și
cei din Uniune;
(g)     participarea experților la
seminarii, simpozioane și ateliere.
ARTICOLUL 2
Termeni și condiții referitoare
la asocierea Insulelor Feroe
la programul-cadru Orizont 2020
1.                      
Entitățile juridice din Insulele Feroe
pot participa la acțiunile indirecte și la activitățile
Centrului Comun de Cercetare al Comisiei Europene în aceleași
condiții ca cele aplicabile entităților juridice din statele
membre ale Uniunii Europene, în conformitate cu termenii și condițiile
stabilite sau menționate în anexele I și II. Pentru
entitățile de cercetare din Insulele Feroe, termenii și
condițiile aplicabile pentru depunerea și evaluarea propunerilor,
precum și pentru atribuirea și încheierea de acorduri și/sau
contracte de grant în cadrul programelor Uniunii sunt aceleași ca cele
aplicabile acordurilor și/sau contractelor de grant încheiate în cadrul
acelorași programe cu entități de cercetare stabilite în Uniune,
luând în considerare interesul comun al Uniunii și al Insulelor Feroe.
              Entitățile
juridice din Uniune și Centrul Comun de Cercetare al Comisiei Europene pot
participa la programele și proiectele de cercetare ale Insulelor Feroe pe
teme echivalente cu cele din Orizont 2020, în aceleași condiții ca
cele aplicabile entităților juridice din Insulele Feroe, în conformitate
cu termenii și condițiile stabilite sau menționate în anexele I
și II. O entitate juridică stabilită într-o altă
țară asociată la Orizont 2020 are aceleași drepturi și
obligații în temeiul prezentului acord ca entitățile juridice
care sunt stabilite într-un stat membru, cu condiția ca respectiva
țară asociată în care este stabilită entitatea să
asigure entităților juridice din Insulele Feroe aceleași
drepturi și obligații.
2.                      
Începând cu data aplicării prezentului acord,
Insulele Feroe plătesc în fiecare an pe durata Orizont 2020 o
contribuție financiară la bugetul anual al Uniunii. Contribuția
financiară a Insulelor Feroe se adaugă la cuantumul alocat anual din
bugetul anual al Uniunii pentru credite de angajament pentru acoperirea
obligațiilor financiare rezultate din diferitele tipuri de măsuri
necesare pentru execuția, gestionarea și punerea în aplicare a
programului-cadru Orizont 2020. Regulile privind calculul și plata
contribuției financiare a Insulelor Feroe sunt stabilite în
Anexa III.
3.                      
Reprezentanți ai Insulelor Feroe
participă în calitate de observatori la comitetele instituite în cadrul
programului Orizont 2020. Respectivele comitete se întrunesc pentru vot
fără reprezentanții Insulelor Feroe. Insulele Feroe sunt informate
asupra rezultatelor votului. Participarea, în sensul prezentului alineat, are
loc sub aceeași formă, inclusiv în ceea ce privește procedurile
de primire a informațiilor și a documentației, ca aceea
aplicabilă reprezentanților statelor membre. 
4.                      
Reprezentanți ai Insulelor Feroe participă
la Consiliul de administrație al Centrului Comun de Cercetare, în
conformitate cu Regulamentul de procedură al Consiliului de
administrație al Centrului Comun de Cercetare. 
5.                      
Cheltuielile de transport și de ședere
ocazionate de participarea reprezentanților Insulelor Feroe la reuniunile
comitetelor și ale organismelor menționate la prezentul articol sau
la reuniunile legate de punerea în aplicare a Orizont 2020 organizate de
către Uniune se rambursează de către Uniune pe aceeași
bază și în conformitate cu procedurile în vigoare în prezent pentru
reprezentanții statelor membre.
ARTICOLUL 3
Consolidarea cooperării
1.           Părțile depun toate
eforturile, în cadrul legislației lor aplicabile, pentru a facilita libera
circulație și rezidență a personalului de cercetare care
participă la activități în temeiul prezentului acord, precum
și pentru a facilita circulația transfrontalieră a bunurilor
destinate utilizării în cadrul unor asemenea activități.
2.           Părțile se
asigură că niciun fel de taxe fiscale sau impozite nu se aplică
tranzacțiilor de transfer de fonduri între Uniune și Insulele Feroe,
în cazul în care respectivele fonduri sunt destinate activităților
desfășurate în conformitate cu prezentul acord.
ARTICOLUL 4
Comitetul de cercetare și
inovare UE - Insulele Feroe
1.           Se instituie un comitet mixt
denumit „Comitetul pentru cercetare și inovare UE - Insulele Feroe”, ale
cărui funcții includ:
(a)     asigurarea, evaluarea și revizuirea
punerii în aplicare a prezentului acord;
(b)     examinarea oricăror măsuri de natură
să îmbunătățească și să dezvolte cooperarea;
(c)     discutarea periodică a viitoarelor
orientări și priorități ale politicilor de cercetare
și programării cercetării în Insulele Feroe și în Uniune,
precum și perspectivele de cooperare viitoare;
(d)     efectuarea eventualelor modificări
tehnice necesare ale prezentului acord, sub rezerva procedurilor interne de
aprobare ale fiecărei părți.
2.           Comitetul pentru cercetare
și inovare UE - Insulele Feroe, care este compus din reprezentanți ai
Comisiei și ai Insulelor Feroe, își adoptă propriul regulament
de procedură.
3.           Comitetul pentru cercetare
și inovare UE - Insulele Feroe se reunește la solicitarea uneia
dintre părți. Comitetul va lucra în permanență prin schimb
de documente, corespondență electronică și alte mijloace de
comunicare.
ARTICOLUL 5
Dispoziții finale
1.           Anexele I, II, III și IV
fac parte integrantă din prezentul acord.
2.           Prezentul acord se încheie
pentru perioada rămasă a duratei programului-cadru Orizont 2020.
Acordul intră în vigoare la data notificării reciproce a
părților contractante cu privire la finalizarea procedurilor necesare
în acest scop. Acordul se aplică provizoriu începând cu 1 ianuarie 2014.
              Prezentul acord nu poate fi
modificat decât în scris, cu acordul comun al părților. Intrarea în
vigoare a modificărilor urmează aceeași procedură ca aceea
aplicabilă acordului însuși, pe căi diplomatice. Oricare dintre
părți poate denunța prezentul acord în orice moment, cu un
preaviz scris de șase luni transmis pe căi diplomatice. Proiectele
și activitățile aflate în curs de desfășurare în
momentul denunțării și/sau al expirării prezentului acord
vor fi continuate până la finalizarea acestora, în condițiile
stabilite de prezentul acord. Părțile soluționează de comun
acord orice alte consecințe ale denunțării acordului.
3.           În cazul în care una dintre
părți o informează pe cealaltă că nu încheie acordul,
se convine după cum urmează:
–              
 Uniunea rambursează Insulelor Feroe
contribuția acestora la bugetul anual al Uniunii Europene,
menționată la articolul 2 alineatul (2);
–              
cu toate acestea, fondurile angajate de către
Uniune pentru participarea entităților juridice din Insulele Feroe la
acțiuni indirecte, inclusiv rambursările menționate la articolul
2 alineatul (5), se scad de către Uniune din rambursarea respectivă;
–              
proiectele și activitățile lansate
în timpul aplicării provizorii a prezentului acord și care sunt în
desfășurare la momentul notificării menționate la alineatul
(2) sunt continuate până la finalizare, în condițiile stabilite de
prezentul acord.
4.           În cazul în care Uniunea
decide să revizuiască programul-cadru Orizont 2020, aceasta
notifică Insulelor Feroe conținutul exact al respectivelor revizuiri,
în termen de o săptămână de la adoptarea lor de către Uniune.
În caz de revizuire sau de extindere a programelor de cercetare, Insulele Feroe
pot denunța prezentul acord cu un preaviz de șase luni.
Părțile își notifică, în termen de trei luni de la data
adoptării deciziei de către Uniune, orice intenție de a
denunța sau de a extinde prezentul acord.
5.           În cazul în care Uniunea
adoptă un nou program-cadru multianual pentru activități de
cercetare, dezvoltare tehnologică și demonstrative, un nou acord
poate fi negociat sau reînnoit în condiții stabilite de comun acord, la cererea
oricăreia dintre părți.
6.           Prezentul acord se
aplică, pe de o parte, teritoriilor cărora le este aplicabil TFUE
și în condițiile prevăzute în tratatul respectiv și, pe de
altă parte, teritoriului Insulelor Feroe.
7.           Prezentul acord este redactat
în două exemplare în limbile bulgară, croată, cehă,
daneză, engleză, estonă, finlandeză, franceză,
germană, greacă, italiană, letonă, lituaniană,
maghiară, malteză, olandeză, polonă, portugheză,
română, slovacă, slovenă, spaniolă, suedeză și
feroeză, fiecare dintre aceste texte fiind deopotrivă autentic.
ANEXA I
TERMENII ȘI CONDIȚIILE DE
PARTICIPARE A ENTITĂȚILOR JURIDICE DIN STATELE MEMBRE ALE UNIUNII
ȘI DIN INSULELE FEROE
În sensul prezentului acord, „entitate juridică” înseamnă
orice persoană fizică sau orice persoană juridică constituită
și recunoscută ca atare în temeiul legislației naționale,
al legislației Uniunii sau al legislației internaționale, care
are personalitate juridică și care poate, acționând în nume
propriu, să exercite drepturi și să dețină
obligații. 
I. Termenii și condițiile de participare a
entităților juridice din Insulele Feroe la acțiuni indirecte ale
Orizont 2020 
1.           Participarea și
finanțarea entităților juridice stabilite în Insulele Feroe la
acțiuni indirecte din cadrul Orizont 2020 respectă condițiile
prevăzute pentru țările asociate în Regulamentul (UE)
nr. 1290/2013 de stabilire a normelor de participare și diseminare în
cadrul Orizont 2020 și termenii și condițiile stabilite sau
menționate în prezentul acord și anexele la acesta. 
              În cazul în care Uniunea
prevede punerea în aplicare a articolelor 185 și 187 din TFUE, Insulelor
Feroe li se permite să participe la structurile juridice instituite în
temeiul acestor dispoziții, în conformitate cu deciziile și
regulamentele care au fost sau vor fi adoptate în vederea instituirii
respectivelor structuri juridice.
              Entitățile
juridice stabilite în Insulele Feroe sunt eligibile, în aceleași
condiții ca entitățile juridice stabilite în statele membre,
pentru instrumentele financiare instituite în temeiul Orizont 2020.
2.           Entitățile juridice
din Insulele Feroe sunt luate în considerare, alături de cele din Uniunea
Europeană, la selectarea experților independenți pentru
sarcinile prevăzute și în conformitate cu condițiile stipulate
în Regulamentul (UE) nr. 1290/2013 de stabilire a normelor de participare
la Orizont 2020. 
3.           În conformitate cu
Regulamentul (UE, Euratom) nr. 966/2012 al Parlamentului European și al
Consiliului din 25 octombrie 2012 privind normele financiare aplicabile
bugetului general al Uniunii (denumit în continuare „regulamentul financiar”)
și cu Regulamentul delegat (UE) nr. 1268/2012 al Comisiei din 29 octombrie
2012 privind normele de aplicare a regulamentului financiar, acordurile de
finanțare și/sau contractele încheiate de Uniune cu orice entitate
juridică din Insulele Feroe în vederea realizării unei acțiuni
indirecte prevăd efectuarea de controale și audituri de către
sau sub autoritatea Comisiei sau a Curții de Conturi a Uniunii Europene.
În spiritul cooperării și al interesului reciproc, autoritățile
competente din Insulele Feroe oferă, în măsura
posibilităților, asistența necesară sau utilă în
circumstanțele existente pentru efectuarea acestor controale și
audituri.
II.        Termenii
și condițiile de participare a entităților juridice din statele
membre la programele și proiectele de cercetare ale Insulelor Feroe
1.           Participarea
entităților juridice stabilite în Uniune, înființate în
conformitate cu dreptul național al unuia dintre statele membre ale
Uniunii sau în conformitate cu dreptul Uniunii, la proiecte în cadrul
programelor de cercetare și dezvoltare ale Insulelor Feroe poate necesita
participarea a cel puțin unei entități juridice din Insulele
Feroe. Propunerile pentru o astfel de participare se depun, în cazul în care
este necesar, împreună cu entitatea sau entitățile juridice din
Insulele Feroe.
2.           Sub rezerva alineatului (1)
și a anexei II, drepturile și obligațiile entităților
juridice stabilite în Uniune care participă la proiecte de cercetare în
cadrul programelor de cercetare și dezvoltare ale Insulelor Feroe,
termenii și condițiile aplicabile pentru depunerea și evaluarea
propunerilor, precum și pentru atribuirea și încheierea de acorduri
și/sau contracte de grant în astfel de proiecte respectă
legislația, reglementările și orientările guvernamentale
din Insulele Feroe privind desfășurarea programelor de cercetare
și dezvoltare, precum și limitările naționale legate de
securitate, acolo unde este cazul, care sunt aplicabile entităților
juridice din Insulele Feroe și care asigură un tratament echitabil,
cu luarea în considerare a naturii cooperării dintre Insulele Feroe
și Uniune în acest domeniu.
              Finanțarea
entităților juridice stabilite în Uniune care participă la
proiecte de cercetare în cadrul programelor de cercetare și dezvoltare ale
Insulelor Feroe se face în conformitate cu legislația, reglementările
și orientările guvernamentale din Insulele Feroe privind
desfășurarea programelor de cercetare și dezvoltare, precum
și cu limitările naționale legate de securitate, acolo unde este
cazul, care sunt aplicabile entităților juridice care nu sunt
stabilite în Insulele Feroe și care participă la proiecte de
cercetare feroeze în cadrul programelor de cercetare și dezvoltare. În
cazul în care entităților juridice care nu sunt stabilite în Insulele
Feroe nu li se acordă finanțare, entitățile juridice ale
Uniunii își suportă propriile cheltuieli, inclusiv partea care le
corespunde din costurile generale de gestionare și administrare ale
proiectului.
3.           Propunerile de cercetare din
toate domeniile se înaintează Consiliului de Cercetare al Insulelor Feroe
(Granskingarráðið). 
4.           Insulele Feroe
informează periodic Uniunea cu privire la programele feroeze aflate în
curs de desfășurare și la oportunitățile de
participare pentru entitățile juridice stabilite în Uniune.
ANEXA
II
PRINCIPII
DE ATRIBUIRE A DREPTURILOR DE PROPRIETATE INTELECTUALĂ
I. Domeniu de
aplicare
În sensul prezentului
acord: 
1.           „proprietate
intelectuală” are sensul definit la articolul 2 din Convenția de
instituire a Organizației Mondiale a Proprietății Intelectuale,
semnată la Stockholm la data de 14 iulie 1967; 
2.           „cunoștințe”
înseamnă rezultatele, inclusiv informațiile, indiferent dacă pot
fi protejate sau nu, precum și drepturile de autor sau drepturile conexe
acestor informații ca urmare a cererii de acordare sau a emiterii de
brevete de invenție, desene și modele, soiuri de plante, certificate
de protecție suplimentare sau alte forme de protecție similare.
II.          Drepturi de proprietate
intelectuală ale entităților juridice ale părților
1.           Fiecare parte se asigură
că drepturile de proprietate intelectuală ale entităților
juridice ale celeilalte părți care participă la
activități desfășurate în temeiul prezentului acord și
drepturile conexe și obligațiile care rezultă din această
participare sunt în conformitate cu convențiile internaționale
relevante aplicabile părților, inclusiv Acordul TRIPS (Acordul
privind aspectele legate de comerț ale drepturilor de proprietate
intelectuală administrat de Organizația Mondială a
Comerțului), precum și Convenția de la Berna (Actul de la Paris,
1971) și Convenția de la Paris (Actul de la Stockholm, 1967).
2.           Entităților
juridice stabilite în Insulele Feroe care participă la acțiuni
indirecte din cadrul Orizont 2020 le revin drepturi și obligații în
materie de proprietate intelectuală în conformitate cu Regulamentul (UE)
nr. 1290/2013 al Parlamentului European și al Consiliului de stabilire
a normelor de participare și diseminare pentru Orizont 2020 și în
conformitate cu acordurile și/sau contractele de grant încheiate cu
Uniunea, după caz, și trebuie să se conformeze prevederilor de
la punctul 1. 
3.           În cazul în care
entitățile juridice din Insulele Feroe participă la o
acțiune indirectă din cadrul Orizont 2020, pusă în aplicare în
conformitate cu articolele 185 și 187 din TFUE, entităților
juridice stabilite în Insulele Feroe le revin drepturi și obligații
în materie de proprietate intelectuală în conformitate cu Regulamentul
(UE) nr. 1290/2013 al Parlamentului European și al Consiliului de
stabilire a normelor de participare și diseminare pentru Orizont 2020
și cu dispozițiile acordurilor de grant relevante. 
4.           Entităților
juridice stabilite în statele membre ale Uniunii Europene care participă
la programele sau proiectele de cercetare feroeze le revin aceleași
drepturi și obligații în materie de proprietate intelectuală ca
și entităților juridice stabilite în Insulele Feroe care participă
la respectivele programe sau proiecte de cercetare, în conformitate cu punctul
1.
III.       Drepturi
de proprietate intelectuală ale părților
1.           Exceptând cazurile în care
părțile convin în mod expres altfel, drepturilor și
obligațiilor în materie de proprietate intelectuală care sunt
generate de către părți pe parcursul activităților
desfășurate în conformitate cu articolul 1 alineatul (3) din
prezentul acord li se aplică următoarele norme: 
(a)     partea care generează proprietatea
intelectuală beneficiază de dreptul de proprietate asupra acesteia.
În cazul în care contribuția fiecărei părți din cadrul
lucrărilor nu poate fi determinată, părțile dețin în
comun proprietatea intelectuală generată de lucrările
respective;
(b)     partea care deține dreptul de proprietate
acordă celeilalte părți drepturi de acces și de utilizare a
drepturilor de proprietate intelectuală în vederea
desfășurării activităților menționate la
articolul 1 alineatul (3) din prezentul acord. Drepturile de acces
menționate se acordă cu scutire de redevențe.
2.           Cu excepția cazului în
care părțile au convenit în mod expres altfel, datelor
științifice publicate de părți li se aplică
următoarele reguli:
(a)     în cazul în care o parte publică
date, informații și rezultate, reviste, articole, rapoarte,
cărți științifice și tehnice, inclusiv sub formă
video sau de software, care au fost obținute din și în
legătură cu activitățile desfășurate în temeiul
prezentului acord, partea respectivă îi oferă celeilalte
părți o licență universală, neexclusivă, irevocabilă
și scutită de redevențe, pentru traducerea, reproducerea,
adaptarea, transmiterea și difuzarea publică a lucrărilor
respective, cu excepția cazului în care acest lucru nu este posibil din
pricina unor drepturi de proprietate intelectuală existente ale unor
părți terțe;
(b)     toate copiile datelor și
informațiilor protejate prin dreptul de autor, care trebuie difuzate
public și produse în condițiile prezentei secțiuni indică
numele autorului sau ale autorilor lucrării, cu excepția cazului în
care autorul renunță în mod explicit să fie menționat. De
asemenea, exemplarele trebuie să conțină o mențiune
vizibilă în mod clar privind sprijinul cooperativ al părților.
3.           Cu excepția cazului în
care părțile au convenit în mod expres altfel, informațiilor
nedivulgate ale părților li se aplică următoarele norme:
(a)     atunci când comunică celeilalte
părți informații legate de activitățile
desfășurate în temeiul prezentului acord, fiecare parte
precizează care sunt informațiile pe care dorește să le
păstreze nedivulgate;
(b)     în vederea îndeplinirii obiectivelor
specifice de punere în aplicare a prezentului acord, partea destinatară
poate, pe propria răspundere, să comunice informațiile
nedivulgate respective sub formă de informații clasificate unor
organisme sau persoane aflate sub autoritatea sa, cu obligația de a
păstra informațiile confidențiale;
(c)     cu acordul scris prealabil al
părții care furnizează informații nedivulgate, partea
destinatară poate difuza aceste informații nedivulgate pe o
scară mai largă decât se prevede la litera (b). Părțile
cooperează la elaborarea procedurilor de solicitare și de
obținere a acordului prealabil scris pentru o astfel de diseminare mai
largă și fiecare parte își dă acordul în măsura în
care politicile, reglementările și legile interne îi permit acest
lucru; 
(d)     informațiile nedivulgate sau alte
informații confidențiale sau privilegiate nedocumentare furnizate în
cursul seminarelor și al altor reuniuni ale reprezentanților
părților organizate în temeiul prezentului acord sau informațiile
obținute în urma afectării de personal, a utilizării
facilităților sau a desfășurării de acțiuni
indirecte rămân confidențiale, atunci când destinatarul acestor
informații nedivulgate sau al altor informații confidențiale sau
privilegiate este informat cu privire la caracterul lor confidențial
înainte ca acestea să îi fie comunicate, în conformitate cu litera (a);
(e)     fiecare parte depune toate eforturile
pentru a se asigura că informațiile nedivulgate pe care le
primește în conformitate cu literele (a) și (c) sunt controlate în
conformitate cu prezentul acord. În cazul în care una dintre părți
constată că nu va fi în măsură sau că este în mod
rezonabil de așteptat să nu fie în măsură să respecte
dispozițiile referitoare la nedifuzare stabilite la literele (a) și
(c), aceasta informează imediat cealaltă parte. Părțile se
consultă apoi pentru a defini o strategie corespunzătoare.
ANEXA
III
NORME
PRIVIND CONTRIBUȚIA FINANCIARĂ A INSULELOR FEROE LA ORIZONT 2020
I.            Calcularea contribuției financiare a Insulelor
Feroe
1.           Contribuția
financiară a Insulelor Feroe la Orizont 2020 se stabilește pe
bază anuală, proporțional cu cuantumul alocat în fiecare an de
la bugetul general al Uniunii Europene, și suplimentar față de
acesta, pentru credite de angajament necesare punerii în aplicare,
gestionării și funcționării programului Orizont 2020. 
2.           Factorul de
proporționalitate care determină contribuția Insulelor Feroe se
obține din raportul dintre produsul intern brut al Insulelor Feroe, la
prețul pieței, și suma dintre produsele interne brute, la
prețul pieței, ale statelor membre ale Uniunii. Aceste rapoarte se
calculează, pentru statele membre, pe baza celor mai recente date
statistice furnizate de Comisie (Eurostat), disponibile la momentul publicării
proiectului de buget al Uniunii Europene pentru același an, iar pentru
Insulele Feroe pe baza celor mai recente date statistice din același an
furnizate de Autoritatea Națională pentru Statistică a Insulelor
Feroe (Hagstova Føroya) disponibile la momentul publicării proiectului de
buget al Uniunii.
3.           Comisia transmite Insulelor
Feroe, cât mai curând posibil, și cel mai târziu la data de
1 septembrie a exercițiului care precede exercițiul financiar
respectiv, următoarele informații, împreună cu documentația
corespunzătoare:
–              
valoarea creditelor de angajament, în situația
cheltuielilor din proiectul de buget al Uniunii Europene, corespunzătoare
Orizont 2020. 
–              
valoarea estimată a contribuțiilor,
calculată pe baza proiectului de buget al Uniunii, care corespunde participării
Insulelor Feroe la Orizont 2020, în conformitate cu punctele 1, 2 și 3.
După adoptarea bugetului general al Uniunii, Comisia comunică
Insulelor Feroe, în situația cheltuielilor corespunzătoare
participării Insulelor Feroe, valorile definitive ale creditelor
menționate la punctul 1.
În cel de al patrulea an de la data punerii în aplicare a prezentului
acord, părțile reexaminează factorul de proporționalitate
care reglementează contribuția financiară a Insulelor Feroe, pe
baza datelor privind participarea entităților juridice din Insulele
Feroe la acțiuni indirecte și directe în cadrul Orizont 2020 în
perioada 2014-2016.
II.          Plata contribuției financiare a Insulelor Feroe
1.           Cel mai târziu în lunile
ianuarie și, respectiv, iunie, ale fiecărui exercițiu financiar,
Comisia transmite cereri de fonduri către Insulele Feroe,
corespunzătoare contribuției lor în conformitate cu prezentul acord. 
              Aceste cereri de fonduri
corespund, respectiv, plății:
              a șase doisprezecimi
din contribuția Insulelor Feroe în termen de 30 de zile de la primirea
respectivelor cereri de fonduri. Cu toate acestea, cele șase doisprezecimi
care trebuie plătite în termen de 30 de zile de la primirea cererii de
fonduri transmise în luna ianuarie se calculează pe baza valorii stabilite
în situația veniturilor în proiectul de buget, iar regularizarea sumei
astfel plătite se efectuează odată cu achitarea celor șase
doisprezecimi în termen de 30 de zile de la primirea cererii de fonduri
transmise cel mai târziu în luna iunie.
              Pentru primul an de
implementare a prezentului acord, Comisia transmite o primă cerere de
fonduri în termen de 30 de zile de la începerea aplicării provizorii a
acordului. În cazul în care această cerere este transmisă după
data de 15 iunie, cererea respectivă trebuie să prevadă plata a
douăsprezece doisprezecimi din contribuția Insulelor Feroe în termen
de 30 de zile, calculată pe baza valorii stabilite în situația
veniturilor la buget.
2.           Contribuția Insulelor
Feroe se exprimă și se plătește în euro. Plățile
efectuate de Insulele Feroe se creditează la programele Uniunii ca venit
bugetar alocat la poziția bugetară corespunzătoare din
situația veniturilor la bugetul anual al Uniunii. Regulamentul financiar
se aplică gestionării creditelor.
3.           Insulele Feroe își
achită contribuția în conformitate cu prezentul acord la termenele
scadente indicate la punctul 1. Orice întârziere la plata contribuției
conduce la plata de către Insulele Feroe a unei dobânzi de penalizare
corespunzătoare sumei restante la data scadenței. Rata dobânzii
pentru creanțele nerambursate la data scadenței este rata
aplicată de Banca Centrală Europeană operațiunilor sale
principale de refinanțare, astfel cum este publicată în Jurnalul
Oficial al Uniunii Europene, seria C, în vigoare în prima zi calendaristică
a lunii datei scadenței, majorată cu un punct procentual și
jumătate.
              În cazul în care întârzierea
la plata contribuției este de natură să compromită
implementarea și managementul programului, participarea Insulelor Feroe la
program pentru exercițiul financiar respectiv se suspendă de
către Comisie în condiții de neplată în termen de 20 de zile
lucrătoare după ce s-a transmis Insulelor Feroe o scrisoare de rapel,
fără a aduce atingere obligațiilor Uniunii în conformitate cu
acordurile și/sau contractele de grant deja încheiate,
corespunzătoare punerii în aplicare a unor acțiuni indirecte
selecționate.
4.           Cel târziu la data de 31 mai
a anului următor unui exercițiu financiar, situația creditelor
pentru Orizont 2020 aferentă respectivului exercițiu financiar este
pregătită și transmisă spre informare Insulelor Feroe, în
conformitate cu formatul contului de venituri și cheltuieli al Comisiei.
5.           La data închiderii conturilor
pentru fiecare exercițiu financiar, Comisia procedează, odată cu
stabilirea contului de venituri și cheltuieli, la regularizarea conturilor
referitoare la participarea Insulelor Feroe. Regularizarea respectivă ia
în considerație modificările care au intervenit, fie prin transfer,
anulări, reportări, dezangajări, fie prin bugetele suplimentare
și rectificative în cursul exercițiului financiar. Regularizarea
respectivă se efectuează la momentul celei de a doua plăți
pentru exercițiul financiar următor și, pentru ultimul
exercițiu financiar, în luna iulie 2021. Alte regularizări se
efectuează în fiecare an până în luna iulie 2023.
Anexa IV
Controlul financiar al participanților
DIN INSULELE FEROE la programele prevăzute de prezentul acord 
I. Comunicare
directă
Comisia comunică în mod direct cu participanții la program
stabiliți în Insulele Feroe și cu subcontractanții acestora.
Aceștia pot depune direct la Comisie toate informațiile și
documentația necesare pe care sunt obligați să le depună în
conformitate cu instrumentele prevăzute de prezentul acord și cu
acordurile și/sau contractele de grant încheiate pentru implementarea
acestora.
II.        Audituri
1.           În conformitate cu
Regulamentul (UE, Euratom) nr. 966/2012 al Parlamentului European și al
Consiliului[7]
și cu Regulamentul delegat (UE) nr. 1268/2012 al Comisiei[8] (denumite, în
continuare, „normele de aplicare”), precum și cu celelalte norme
menționate în prezentul acord, acordurile și/sau contractele de grant
încheiate cu participanții la program stabiliți în Insulele Feroe
prevăd efectuarea, în orice moment, de către agenți ai Comisiei
sau de către alte persoane mandatate de Comisie, a unor audituri
științifice, financiare, tehnice sau de alt tip la sediile
participanților sau ale subcontractanților acestora.
2.           Reprezentanții Comisiei,
Curtea de Conturi Europeană și alte persoane împuternicite de
către Comisie au acces în mod corespunzător la situri, lucrări
și documente (atât la cele în format electronic, cât și la cele
imprimate pe hârtie), precum și la toate informațiile necesare pentru
efectuarea unor astfel de audituri la fața locului, cu condiția
includerii acestui drept de acces în mod explicit în acordurile și/sau
contractele de grant încheiate cu participanți din Insulele Feroe pentru
punerea în aplicare a instrumentelor menționate în prezentul acord. Neacordarea
acestor drepturi ar fi considerată drept o nerespectare a obligației
de justificare a costurilor și, în consecință, drept o
potențială încălcare a acordurilor de grant. 
3.           Auditurile pot fi efectuate
după expirarea programului sau a prezentului acord, în condițiile
stabilite în acordurile și/sau contractele de grant respective. 
III.         Controale la fața locului 
1.           În temeiul prezentului acord,
Comisia (OLAF) este autorizată să efectueze controale și
verificări la fața locului la sediile participanților și
ale subcontractanților acestora din Insulele Feroe, în conformitate cu
termenii și condițiile stabilite de Regulamentul (Euratom, CE) nr.
2185/96 al Consiliului[9].
2.           Controalele și
verificările la fața locului se pregătesc și se
desfășoară de către Comisie în strânsă colaborare cu
Oficiul Național de Audit (Landsgrannskoðani). Acesta din urmă este
informat cu un timp rezonabil înainte cu privire la obiectul, scopul și
baza juridică a controalelor și verificărilor, astfel încât
să poată oferi asistență. În acest scop, funcționarii autorităților
feroeze competente pot participa la controalele și la verificările la
fața locului.
3.           Controalele și
verificările la fața locului pot fi efectuate în comun de către
Comisie și autoritățile feroeze în cauză, în cazul în care
acestea din urmă solicită acest lucru.
4.           În cazul în care
participanții la program se opun unui control sau unei verificări la
fața locului, autoritățile feroeze, în conformitate cu normele
și reglementările naționale, îi asistă pe inspectorii
Comisiei, în măsura în care este rezonabil necesar, pentru a le permite
să își îndeplinească sarcina de control sau verificare la
fața locului.
5.           Comisia informează în
cel mai scurt timp posibil autoritățile feroeze competente asupra
oricărui fapt sau suspiciuni legate de o neregulă care i s-a adus la
cunoștință în cursul controlului sau verificării la
fața locului. În orice caz, Comisia este obligată să informeze
autoritatea menționată anterior cu privire la rezultatul unor astfel
de controale și verificări.
IV.         Informare
și consultare
1.           În scopul aplicării
corespunzătoare a prezentei anexe, autoritățile competente
feroeze și ale Uniunii schimbă informații în mod regulat, cu
excepția cazurilor în care acest lucru este interzis sau neautorizat de normele
și reglementările naționale, și organizează
consultări, la cererea uneia dintre părți.
2.           Autoritățile
feroeze competente informează Comisia într-un interval de timp rezonabil
asupra oricărui fapt sau suspiciuni care i s-a adus la
cunoștință cu privire la o neregulă legată de încheierea
sau implementarea acordurilor și/sau a contractelor de grant încheiate în
vederea aplicării instrumentelor prevăzute de prezentul acord.
V. Confidențialitate
Informațiile comunicate sau obținute, sub orice formă,
în temeiul prezentei anexe intră în categoria secretului profesional
și beneficiază de protecția acordată informațiilor
analoage de dreptul feroez și de dispozițiile corespunzătoare
aplicabile instituțiilor Uniunii. Astfel de informații nu pot fi
transmise altor persoane decât celor din instituțiile Uniunii, din statele
membre sau din Insulele Feroe care trebuie să le cunoască
datorită atribuțiilor pe care le dețin și nu pot fi
utilizate în alte scopuri decât pentru asigurarea unei protecții eficiente
a intereselor financiare ale părților.
VI.         Măsuri
administrative și sancțiuni
Fără a aduce atingere aplicării dreptului penal feroez,
Comisia poate institui măsuri și sancțiuni administrative, în
conformitate cu Regulamentul (UE, Euratom) nr. 966/2012, Regulamentul (UE)
nr. 1268/2012 și Regulamentul (CE, Euratom) nr. 2988/95[10].
VII.       Recuperare
și executare
Deciziile luate de Comisie în temeiul Orizont 2020 care intră sub
incidența prezentului acord și care impun o obligație
pecuniară altor persoane decât statele constituie titlu executoriu în
Insulele Feroe. La solicitarea Comisiei, autoritatea desemnată de Guvernul
Insulelor Feroe inițiază procedurile de executare a deciziei în
numele Comisiei. În acest caz, decizia Comisiei se depune la instanțele
feroeze, fără alte formalități în afara verificării autenticității
deciziei, efectuată de către autoritatea desemnată în acest scop
de Guvernul Insulelor Feroe, care informează Comisia în
consecință. Executarea se realizează în conformitate cu dreptul
și cu normele de procedură din Insulele Feroe. Dispozițiile
corespunzătoare în materie de executare se încorporează în acordurile
și/sau contractele de grant încheiate cu participanți din Insulele
Feroe. Curtea de Justiție a Uniunii Europene deține competența
de a controla legalitatea deciziei Comisiei și de a suspenda executarea
acesteia. În plus, plângerile privind executarea neregulamentară sunt de
competența instanțelor feroeze.
[1]               Regulamentul Parlamentului European și al
Consiliului de instituire a Orizont 2020 (JO L 347, 20.12.2013,
p. 104).
[2]               Decizia Consiliului de instituire a programului specific
de punere în aplicare a Orizont 2020 (JO L 347, 20.12.2013, p. 965).
[3]               JO L347, 20.12.2013, p.104.
[4]               JO L347, 20.12.2013, p.81.
[5]               JO L347, 20.12.2013, p.965.
[6]               Regulamentul (UE) nr. 1292/2013 al Parlamentului
European și al Consiliului din 11 decembrie 2013 de modificare a
Regulamentului (CE) nr. 294/2008 de înființare a Institutului
European de Inovare și Tehnologie (JO L347, 20.12.2013, p.174). 
[7]               Regulamentul (UE, Euratom) nr. 966/2012 al Parlamentului
European și al Consiliului din 25 octombrie 2012 privind normele
financiare aplicabile bugetului general al Uniunii (JO L 298, 26.10.2012). 
[8]               Regulamentul delegat (UE) nr. 1268/2012 al Comisiei din
29 octombrie 2012 privind normele de aplicare a Regulamentului (UE, Euratom)
nr. 966/2012 al Parlamentului European și al Consiliului privind normele
financiare aplicabile bugetului general al Uniunii (JO L362, 31.12.2012).
[9]               JO L292, 15.11.1996, p. 2.
[10]             Regulamentul (CE, Euratom) nr. 2988/95 al Consiliului din
18 decembrie 1995 privind protecția intereselor financiare ale
Comunităților Europene (JO L312, 23.12.1995).